Lucius Calpurnius Bestia

Lucius Calpurnius Bestia (natus saeculo 2 a.C.n.; mortuus post annum 90 a.C.n.) fuit vir publicus Romanus.

 Cursus honorum 
Bestia anno 121 a.C.n. tribunus plebis electus pro factione Optimatium in Gaium Sempronium Gracchum collegam egit et Publium Popillium Laenatem, qui cum aliis Tiberium Sempronium Gracchum persecutus erat et deinde in exilium pulsus est, in patriam revocavit. Deinde inter eos fuit, qui agrum publicum pauperibus divideret in locum Gai Gracchi et Fulvii Flacci qui anno 121 a.C.n. trucidati erant. Hic magistratus anno 119 a.C.n. abolitus est. Anno 111 a.C.n. una cum Publio Cornelio Scipione Nasica Serapione consul electus Bellum Iugurthinum suscepit atque in Numidiam transiit. Pacem Iugurthae regi favorabilem signavit, forsitan ab eo pecunia corruptus atque Romam revertebatGaius Sallustius Crispus, Bellum Iugurthinum 27-29. Itaque anno 109 a.C.n. cum aliis consularibus a tribuno plebis Gaio Mamilio Limentano perduellionis accusatus estMarcus Tullius Cicero, Brutus 129; Gaius Sallustius Crispus, op.cit. 40,5. Anno 90 a.C.n. sua sponte in exilium abiit, quod damnationem conspirationis cum sociis causa timebatAppianus Alexandrinus, Bellum civile I 167.

 Plura legere si cupis 
Hieronymus Carcopino, Autour des Gracques. Etudes critiques, Les Belles Lettres, 1967


 Notae 

Bestia, Lucius
Categoria:Optimates (Roma antiqua)
Categoria:Senatores
Categoria:Tribuni plebis